CELEX: 52020PC0146
Language: el
Date: 2020-04-16
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (EGF/2020/000 TA 2020 - Τεχνική βοήθεια με πρωτοβουλία της Επιτροπής)

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.4.2020
            COM(2020) 146 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (EGF/2020/000 TA 2020 - Τεχνική βοήθεια με πρωτοβουλία της Επιτροπής)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
            
               Οι κανόνες που εφαρμόζονται στις χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) θεσπίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής: κανονισμός ΕΤΠ). 
            
            
               ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ
            
            
               
                  Βασικά στοιχεία:
               
               
                  Αριθ. αναφοράς ΕΤΠ
                        EΤΠ/2020/000
               
               
                  Ευρωπαϊκή Επιτροπή
                        Τεχνική βοήθεια 
               
               
                  Διοικητικές δαπάνες: προϋπολογισμός σε EUR
                        345 000
               
               
                  Διοικητικές δαπάνες σε % (ανώτατο όριο: 0,5 %)
                        0,19 %
               
            
            
            
               Σύμφωνα με το άρθρο 11 παράγραφος 1 του κανονισμού ΕΤΠ, έως 0,5 % του μέγιστου ετήσιου ποσού του ΕΤΠ μπορεί να διατίθεται κάθε χρόνο για τεχνική βοήθεια με πρωτοβουλία της Επιτροπής.
            
            
            
               Τεχνική βοήθεια που πρόκειται να χρηματοδοτηθεί και κατανομή του εκτιμώμενου κόστους της
            
            
               1.Η συνεισφορά θα χρησιμοποιηθεί για τις δαπάνες που αναφέρονται στο άρθρο 11 παράγραφοι 1 και 4, καθώς και στο άρθρο 12 παράγραφοι 2, 3 και 4 του κανονισμού ΕΤΠ, όπως περιγράφονται αναλυτικά κατωτέρω.
            
            
            
                     
                        Περιγραφή
                     
                  
                  
                     
                        Συνολικό κόστος
                           (σε EUR)
                     
                  
               
                     
                        Διοικητική υποστήριξη
                     
                  
                  
                     
                        210 000
                     
                  
               
                     
                        Τεχνική υποστήριξη
                     
                  
                  
                     
                        135 000
                     
                  
               
                     
                        Συνολικό εκτιμώμενο κόστος
                     
                  
                  
                     
                                                                         345 000
                     
                  
               
            
               2.Διοικητική υποστήριξη:
            
            
         
         
            
               ·Η ομάδα εμπειρογνωμόνων αρμόδιων επικοινωνίας για το ΕΤΠ, με δύο μέλη από κάθε κράτος μέλος, θα πραγματοποιεί τις δύο τακτικές συνεδριάσεις της (δεύτερο εξάμηνο του 2020 και πρώτο εξάμηνο του 2021).
            
            
               ·Για την προώθηση της δικτύωσης μεταξύ των κρατών μελών, η Επιτροπή θα διοργανώσει δύο σεμινάρια με τη συμμετοχή φορέων υλοποίησης του ΕΤΠ και κοινωνικών εταίρων. Οι συνεδριάσεις αυτές θα προγραμματίζονται ενδεχομένως για τις ίδιες ημερομηνίες με τις συνεδριάσεις της ομάδας εμπειρογνωμόνων. Τα σεμινάρια θα επικεντρωθούν στην εκ των υστέρων αξιολόγηση του ΕΤΠ και στην εφαρμογή του κανονισμού για το ΕΤΠ μετά το 2020.
            
            
               ·Δραστηριότητες πληροφόρησης. Ο δικτυακός τόπος για το ΕΤΠ
                  2
               , τον οποίο δημιούργησε η Επιτροπή εντός του τομέα της απασχόλησης, των κοινωνικών υποθέσεων και της κοινωνικής ένταξης και του οποίου έχει αναλάβει τη διαχείριση δυνάμει του άρθρου 12 παράγραφος 2 του κανονισμού ΕΤΠ, θα ενημερώνεται τακτικά και θα διευρύνεται, ενώ όλα τα νέα στοιχεία θα μεταφράζονται σε όλες τις γλώσσες της ΕΕ. Θα αυξηθεί η γενικότερη ευαισθητοποίηση για το ΕΤΠ, ενώ θα προωθηθεί και η προβολή του. Το ΕΤΠ θα προβάλλεται σε διάφορα δημοσιεύματα και οπτικοακουστικές δραστηριότητες της Επιτροπής, όπως προβλέπεται στο άρθρο 11 παράγραφος 4 του κανονισμού ΕΤΠ.
            
            
            
               3.Τεχνική υποστήριξη:
            
            
            
               ·Συντήρηση και επικαιροποίηση συστήματος ηλεκτρονικής ανταλλαγής δεδομένων. Η Επιτροπή συνεχίζει τις εργασίες της για τυποποιημένες διαδικασίες για τις αιτήσεις και τη διαχείριση του ΕΤΠ, χρησιμοποιώντας τις λειτουργικές δυνατότητες του κοινού συστήματος επιμερισμένης διαχείρισης ταμείων (SFC), στο οποίο έχει ενσωματωθεί το ΕΤΠ. Αυτό θα καταστήσει δυνατή την απλούστευση των αιτήσεων στο πλαίσιο του κανονισμού ΕΤΠ, την επιτάχυνση της επεξεργασίας τους και την πιο εύκολη εκπόνηση εκθέσεων για ποικίλες ανάγκες. Η διεπαφή SFC διευκολύνει επίσης τις χρηματοδοτικές δραστηριότητες του ΕΤΠ.
            
            
               ·Ανάπτυξη της διεπαφής για την περίοδο μετά το 2020 στο SFC η οποία θα απαιτήσει πρόσθετους πόρους για τη δημιουργία νέων λειτουργικών δυνατοτήτων και την πραγματοποίηση προσαρμογών σε πιθανές αλλαγές στον κανονισμό για το ΕΤΠ για την περίοδο μετά το 2020.
            
            
               ·Παρακολούθηση και συλλογή στοιχείων. Η Επιτροπή θα συγκεντρώσει στοιχεία σχετικά με τις αιτήσεις που παραλήφθηκαν, πληρώθηκαν και περατώθηκαν, καθώς και σχετικά με τα μέτρα που προτάθηκαν και εφαρμόστηκαν. Τα εν λόγω στοιχεία θα είναι διαθέσιμα στον δικτυακό τόπο, στην κατάλληλη μορφή για τις διετείς εκθέσεις του 2021.
            
            
               Χρηματοδότηση
            
            
               4.Ο μέγιστος ετήσιος προϋπολογισμός που είναι διαθέσιμος για το ΕΤΠ το 2020 δεν υπερβαίνει το ποσό των 150 εκατομμυρίων EUR σε τιμές του 2011 (179 264 000 EUR σε τιμές του 2020), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  3
               .
            
            
               5.Το άρθρο 11 παράγραφος 1 του κανονισμού ΕΤΠ αναφέρει ότι το 0,5 % αυτού του ποσού μπορεί να διατεθεί για τεχνική βοήθεια με πρωτοβουλία της Επιτροπής. Την παρούσα στιγμή το εν λόγω ποσό παραμένει διαθέσιμο στο σύνολό του για το 2020· καθώς δεν έχει χορηγηθεί ακόμη κανένα κονδύλιο για τεχνική βοήθεια. Το προτεινόμενο ποσό αντιστοιχεί στο 0,19 % του μέγιστου ετήσιου προϋπολογισμού που έχει στη διάθεσή του το ΕΤΠ για το 2020.
            
            
               6.Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  4
               .
            
            
            
               Συναφείς πράξεις
            
            
               7.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 345 000 EUR στην αντίστοιχη γραμμή του προϋπολογισμού.
            
            
               Πηγή των πιστώσεων πληρωμών
            
            
               8. Πιστώσεις από τη γραμμή του προϋπολογισμού του ΕΤΠ θα χρησιμοποιηθούν για να καλυφθεί το ποσό των 345 000 EUR που χρειάζεται για την τεχνική βοήθεια.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
         
         
            
               για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (EGF/2020/000 TA 2020 - Τεχνική βοήθεια με πρωτοβουλία της Επιτροπής)
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  5
               , και ιδίως το άρθρο 11 παράγραφος 2,
            
            
               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  6
               , και ιδίως το σημείο 13,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει ως στόχο να στηρίζει εργαζομένους που απολύονται λόγω πλεονασμού, καθώς και αυτοαπασχολούμενους των οποίων οι δραστηριότητες παύουν, ως αποτέλεσμα σημαντικών διαρθρωτικών αλλαγών στις παγκόσμιες εμπορικές ροές που επιφέρει η παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  7
               .
            
            
               (3)Ο κανονισμός (ΕΕ) αριθ. 1309/2013 ορίζει ότι έως 0,5 % του μέγιστου ετήσιου ποσού του ΕΤΠ μπορεί να χρησιμοποιηθεί κάθε χρόνο για τεχνική βοήθεια με πρωτοβουλία της Επιτροπής.
            
            
               (4)Επομένως, θα πρέπει να κινητοποιηθεί το ΕΤΠ, ώστε να παράσχει το ποσό των 345 000 ευρώ για τεχνική βοήθεια με πρωτοβουλία της Επιτροπής.
            
            
               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της.
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2020, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 345 000 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [την ημερομηνία της έκδοσής της]
                  8*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        ΕΕ L 347 της 20.12.2013, σ. 855.
               
               
                  
                     (2)
                  
                        
                  http://ec.europa.eu/egf
               
               
                  
                     (3)
                  
                        ΕΕ L 347 της 20.12.2013, σ. 884.
               
               
                  
                     (4)
                  
                        ΕΕ C 373 της 20.12.2013, σ. 1.
               
               
                  
                     (5)
                  
                        ΕΕ L 347 της 20.12.2013, σ. 855.
               
               
                  
                     (6)
                  
                        ΕΕ C 373 της 20.12.2013, σ. 1.
               
               
                  
                     (7)
                  
                        Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (8)
                  *
                        Η ημερομηνία θα προστεθεί από το Κοινοβούλιο πριν από τη δημοσίευση στην ΕΕ.